ธนชาตส่งท้ายบำนาญ85/60จ่ายปีละ12%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ธนชาตประกันชีวิต ส่ง “ธนชาต บำนาญ 85/60” การันตีจ่ายปีละ 12% ยาว 20 ปี
นายวิจักษณ์ ประดิษฐวณิช กรรมการผู้จัดการ บริษัท ธนชาตประกันชีวิต เปิดเผยว่า บริษัทได้ออกสินค้ากรมธรรม์ “ธนชาต บำนาญ 85/60 (บำนาญแบบลดหย่อนภาษีได้)” สำหรับรองรับบุคคลที่มีอายุระหว่าง 2555 ปี ที่ต้องการเตรียมความพร้อมทางการเงินสำหรับคุณภาพชีวิตในวัยเกษียณ 
ทั้งนี้ ผู้เอาประกันภัยจะชำระเบี้ยประกันภัยถึงปีกรมธรรม์ที่อายุครบ 59 ปี ระยะเวลาเอาประกันภัยถึงอายุ 85 ปี โดยผู้เอาประกันภัยจะได้รับเงินบำนาญปีละ 12% ของทุนประกันภัย ตั้งแต่ปีกรมธรรม์ที่ผู้เอาประกันภัยอายุครบ 60 ปี ถึง 85 ปี รวม 26 งวด หรือ 312% ของทุนประกันภัย โดยบริษัทจะการันตีการจ่ายเงินบำนาญจนครบ 20 ปี 
กรณีผู้เอาประกันภัยเสียชีวิตก่อนอายุ 79 ปี บริษัทจะจ่ายเงินบำนาญเป็นเงินก้อนครั้งเดียวในวงเงินเท่ากับมูลค่าปัจจุบันของเงินบำนาญที่ยังจ่ายไม่ครบ 20 ปี กรณีผู้เอาประกันภัยเสียชีวิตระหว่างชำระเบี้ยประกันภัย ผู้รับผลประโยชน์หรือทายาทจะได้รับเงินก้อนจากผลประโยชน์ความคุ้มครองชีวิต 102% ของเบี้ยประกันภัยที่ได้ ชำระมาแล้วทั้งหมดหรือมูลค่าเวนคืนกรมธรรม์ที่สูงกว่า